Først klokken 1052, nesten fire og en halv time etter at aksjonen startet, opplyser Vegtrafikksentralen at trafikken flyter som normalt i Bergen.

Transportnæringen aksjonerte onsdag morgen mot mulig bompengeøkning i Bergen. Anslagsvis deltok mellom 150 og 200 biler i aksjonen, som startet klokken 0630.

Saktekortesjene kjørte fra Sotra, Askøy, Åsane, Rådal, Fyllingsdalen og Os.

Dette mener politiet om aksjonen (BA+).

– Veldig saktegående

Kort tid etter aksjonstart tettet trafikken seg på riksvei 555 fra Bergen vest og E39 fra Åsane. Da var problemene et faktum.

I Bergen vest ble det bom stopp og kø i flere timer. På et tidspunkt var det kø fra Bergen sentrum og godt ut på Sotra.

En annen satt på bussen fra Sotra og fortalte at hun har sittet på bussen siden klokken 0730.

– Jeg er ennå ikke fremme i sentrum, skrev hun i en epost til BA klokken 0950.

Bussene hadde store problemer med å komme seg inn til sentrum, og Skyss slo derfor fast at problemene vil få ringvirkninger utover dagen.

Send oss dine købilder her!

Full stopp i sentrum

Som følge av aksjonen stoppet all trafikk fullstendig opp i Bergen sentrum.

– Det er saktegående kø gjennom Fløyfjellstunnelen fordi det hoper seg opp i sentrum, sa trafikkoperatør Hanne Norheim klokken 0840.

Derfor protesterer de

Som BA har meldt om gjentatte ganger, kan det gå mot økte bompenger og flere bompengestasjoner, når den nye bymiljøavtalen trer i kraft.

– Norsk lastebileierforbund (NLF) og NHO LT finner det meget beklagelig at det legges opp til et takstsystem som ikke tar hensyn til varetransporten. Varetransporten er som nevnt viktig for næringslivet i regionen, og utgifter påført varetransporten må videreføres til næringsliv og sluttbruker, heter det i en pressemelding som er sendt ut fredag.

Byrådet ønsker å bedre luftkvaliteten i Bergen. Den målsettingen støttes av en samlet transportnæring. Det er virkemidlene vi reageres på, skriver transportnæringen.

Video: Arne Ristesund

Her er noen:

Øke antall bomstasjoner

Fjerne månedstaket på 60 passeringer

Redusere maksimal rabatt fra 20 % til 10 %

Fjerne timeregel

Heve ordinære takster.

Heve takster for rushtids passeringer

Innføre nye takster på dager med særskilt stor luftforurensing

Transportnæringen mener varetransport må skjermes dersom det innføres nye takstsystemer.